Nikolai Krjukov (pikaluistelija)

Nikolai Krjukov (ven. Николай Крюков) oli venäläinen pikaluistelija ja vuoden 1897 Suomen-mestari.

Krjukov voitti ensimmäisen kerran järjestetyt yleisluistelun Suomen-mestaruuskilpailut vuonna 1897 voitettuaan kaksi matkaa neljästä. Hänen voittoaikansa 5 000 metrillä oli 9.31,0 ja 10 000 metrillä 19.36,2. Kahteen matkavoittoon ylsi myös Gustaf Estlander, mutta mestaruus meni pietarilaiselle kaikkien matkojen yhteisajan perusteella. Krjukov ei sittemmin saapunut puolustamaan mestaruuttaan, mutta voitti Venäjän mestaruuden 1898 ja oli nopein 5 000 metrillä myös 1899. Samoina vuosina hän osallistui myös maailmanmestaruuskilpailuihin suuremmin menestymättä. EM-kisoissa Helsingissä 1898 hän oli 10 000 metrillä toinen Estlanderin jälkeen.

Krjukov luisteli vuonna 1897 ensimmäisen virallisen Suomen-ennätyksen kotimaan ratojen 10 000 metrin luistelussa. Hänen aikansa 19.36,2 säilyi ennätyksenä seuraavaan vuoteen, kunnes Gustaf Estlander paransi ennätyksen lukemiin 19.21,4.

 Lähteet 
 Krjukovin kortti SpeedSkatingNews.info-sivustolla

 Viitteet 

Luokka:Venäläiset pikaluistelijat
Luokka:Syntymävuosi puuttuu
Luokka:Kuolinvuosi puuttuu